Glencairn Holiday Apartment | Tariewe
Kry 15% af vir verblyf wat 7 nagte of langer is. Geldig vanaf 3 Jan 2020 tot 20 Des 2020. August | 2013 | Antonet se geselshoekie
Hoekom lyk jou (on)vreugde soos dit lyk?
Ons wil almal gelukkig wees. Maar soms voel dit of moeilikheid en depressie die oorhand kry. Daar kan baie oorsake wees vir jou ongelukkigheid. Vanoggend het ek een oorsaak ontdek in Matteus 25:21 en 23. Dis die gelykenis van die eienaar wat vir sy drie werkers elkeen talente uitgedeel het en toe op reis gegaan het. Die werker met vyf talente het dit verdubbel, die werker met twee talente ook, maar die laaste werker wat die een talent gekry het, het syne begrawe. Die eienaar het terug gekom en die eerste twee werkers geprys en met die laaste een geraas omdat hy niks met sy talente gedoen het nie. Ons almal ken die storie.
Iets wat ek nog nooit voorheen raakgelees het nie, is die laaste paar woorde van verse 21 en 23 wat die eienaar vir die eerste twee werkers gesê het:
“Kom in en deel in my vreugde!” 1983 Vertaling)
“Gaan in in die vreugde van jou heer” (1933/53 Vertaling)
“Enter into and share the joy (the delight, the blessedness) which your master enjoys” (Amplified)
So, as jy besig is om met die talente te woeker wat God jou gee, deel jy in sy vreugde. God is volmaak en so ook sy vreugde. Dit is dus moontlik om hier op aarde reeds deel te hê aan God se volmaakte vreugde. Wow! Wat doen jy met jou talente en watse invloed het dit op jou vreugde/ongelukkigheid?
Categories: Talente, Vreugde | Tags: Matteus 25:21.23, talente, vreugde | Permalink.
YouVersion – Die Bybel heeldag by jou
Die vraag wat ek die meeste kry is: “Hoe hoor ek God se stem?” God kan met ŉ hoorbare stem vir jou boodskappe gee, maar Hy praat hoofsaaklik met jou deur die Bybel. Ek het eendag vir ŉ man, wat vir berading gekom het, gevra of hy sy Bybel lees. Hy het baie beslis gesê dat vandat hy sy eerste TV in die 70’s gekry het, hy nog nooit weer enige iets gelees het nie – nie eers ŉ koerant nie. Dis dalk baie van ons se probleem. Ons spandeer soveel tyd voor skerms, dat ons nie meer God se stem deur sy Woord hoor nie. Let op die woord: WOORD. As jy nie lees nie, hoe kry jy woorde (Woord) in jou? Jesus sê tog Hy is die Woord (Joh.1:1).
YouVersion is ŉ fantastiese manier om die Woord altyd by jou te hê – en dis op ŉ skerm!. Dis ŉ gratis program wat jy op jou rekenaar, selfoon of tablet kan aflaai. Wat my so opgewonde maak daaroor is dat bykans elke Afrikaanse vertaling daarop beskikbaar is: Die Bybel vir Almal, die 1933/53 Vertaling, die 1983 Vertaling, Die Boodskap en die Nuwe Lewende Vertaling. Ek hou baie van die Bybel vir Almal vertaling wat vir dowes geskryf is. Dis ŉ eenvoudige, alledaagse Afrikaans wat selfs jou kinders sal verstaan. YouVersion gee jou tot die opsie om ŉ leesplan te kies wat jou help om ŉ tema (soos byvoorbeeld: vergifnis) of die hele Bybel deur te werk. Jy kan ook kies om elke dag ŉ vers te kry.
Gaan kyk na YouVersion by: www.youversion.com
Ek gee hierdie program 5 sterre
Categories: Elektroniese Bybel | Tags: Elektroniese Bybel, YouVersion | Permalink.
Ek het onlangs ‘n DVD gekyk: Yoga Uncoiled – from East to West, deur Caryl Matrisciana. ‘n Man wat ‘n Hindu was, en nou ‘n bekeerde Christen, vertel dat Yoga ‘n Hindu filosofie is en ook een van die sakramente in hierdie godsdiens (soos wat ons as Christene die doop en nagmaal as sakrament beskou). Daar is tans kerke wat “Christen Yoga” klasse aanbied en beweer dit help jou om nader aan God te kom.
Categories: Yoga | Tags: Christelike Yoga? | Permalink.
Baie geluk aan Tieka Vermeulen wat die Sprakling Gems from the Greek gewen het.
Tieka, ek hoop jy gaan vir ons ook jou opinie van die boek op my blog kom gee?
Categories: Wenners | Permalink.
Uiteindelik, my nuwe blog! Ek hoop dat ons hier sommer net lekker kan saamgesels oor God en sy Woord. Daar is altyd ‘n wonderlike getuienis wat ander moet hoor, iets interessant om te leer en vrae waaroor ons wonder. Kom gesels gerus saam.
In Jeremia 29:14 sê die Here “Ek sal My deur julle laat vind” en in 2 Kronieke 15:15 “Hy het Hom deur hulle laat vind”. Dit klink amper soos wegkruipertjie speel. Vir my beteken dit dat God graag wil hê dat ons na Hom moet soek. Jakobus 4:8 sê: “Nader tot God, en Hy sal tot julle nader”. Wag ons nie dalk eenkant in ons hoekie dat God ons moet kom opsoek en al die “nader-kom” werk doen nie?
Categories: Nader tot God | Tags: 2 Kronieke 15:15, Jakobus 4:8, Jeremia 29:14 | Permalink.